"ACAJ endimi bosimbami mpe boyokani ya mwana mboka François Bey na balukiluki ya ANR. Bakambi ya likolo koleka ya misala miye bayebisi biso ete nyonso esalami na botosi mpenza makoki ma bomoto," ekomi mokambi ya ONG ya misala mya sembo ACAJ (Association pour l’accès à la justice), Me Goerges Kapiamba.
Tweet eye ememi mwa biyano.
"Na RDC bamitungisaka te. Sango ya kitoko na Kinshasa ntango président Tshisekedi azali na mobembo na Addis-Abeba mpo na likita lya bakonzi ya Union africaine. Bayi poliitiki bakolanda, na ntembe te, likambo lya Beya na bokengi bonso," ekomi na ngambo na ye, na Twitter, J. Peter Phan, ntoma ya kala ya Etats-Unis na etuka ya grands lacs na Afrique.
Mwa ntambo yango na yango, mopesi toli ya kala ya Joesph Kabila, mokonzi ya kala ya RDC, akomaki kaka Twitter ete ba coups d’état ezali kolandama na Afrique… "RDC mpe ekotikala nsima te," ekebisaki Barnabé Kikaya.
Baike na basungi ya M. Beya batangami na ba media lokola Scooprdc.net balobi ayanoli na kofundama na kolinga kosala coup d’état.
M. Beya awuti nde kobima na bokono mpe asilisaki kotiama mayi nse na butu boleki, ya vendredi, ekomi Scooprdc.net.
lin_Latn lin_Latn lin_Latn lin_Latn lin_Latn lin_Latn